
Ny forskrift for graden doctor philosophiae (dr.philos.)

Bakgrunnen for saka

Den nye universitetslova - Lov 1.4.2005 om universiteter og høyskoler  (uhl.) – tok til å gjelda 1.8.2005. Dette gjer det nødvendig å vedta ny forskrift for graden doctor philosophiae (dr.philos.). Det er fastsett som overgangsordning at alle forskrifter etter den gamle lova kan gjelda til 31.12.2005. Den nye forskrifta må med andre ord setjast i verk seinast ved årsskiftet.

Utkast til forskrift

Vedlagt følgjer utkast til forskrift (vedlegg 1). I arbeidet med forskrifta er det tatt utgangspunkt i gjeldande forskrift for graden dr.philos. (vedlegg 2). Det er ikkje føreslege noko omfattande omredigering tilsvarande den som er føreslegen for PhD-forskrifta (S 77-05).  

Det er gjort nokre språklege endringar men ingen realitetsendringar utanom ei endring i § 10 som følgjer av den nye universitetslova, jf. vedlegg 1.

Høyring

Forskrifta vart send til høyring til avdelingane 9.11.2005, jf. vedlegg 3. Det har komme tilbakemelding frå Det humanistiske fakultetet, Det juridiske fakultetet, Det matematisk-naturvitskaplege fakultetet, Det medisinske fakultetet (i brev om graden PhD) og Det samfunnsvitskaplege fakultetet. Ingen av dei har merknadar til framlegget.

Vi viser til ovanståande, og tilrår slikt

vedtak:

Forslaget til ny forskrift for graden doctor philosophiae (dr.philos.) ved Universitetet i Tromsø vert vedtatt.

Tromsø, 06.12.2005

	Jan Larsen
	

	universitetsdirektør
	

	
	Eirik Liland

	
	forskings- og studiedirektør


Saksbehandlar: Olaug Husabø, seniorrådgivar.

Vedlegg 1: Utkast til forskrift for graden doctor philosophiae (dr.philos.) ved Universitetet i Tromsø. 

Vedlegg 2: Forskrift 5. juni 1997 for graden dr.philos. ved Universitetet i Tromsø. 

Vedlegg 3: Høyringsbrev 9.11.2005 til avdelingane

Universitetsdirektøren

